Øystre Slidre prestegjeld

Øystre Slidre prestegjeld var et prestegjeld tilhørende Valdres prosti i Hamar bispedømme i Den norske kirke. Det omfattet Øystre Slidre kommune i Oppland fylke, og hovedkirken var Hegge stavkirke.

Historikk 

Heggjar sókn (norrønt) har sin opprinnelse fra kristningen av landet. 

Slidre prestegjeld ble ved kgl. res. av 16.10.1848 med virkning fra samme dato, delt i Østre Slidre og Vestre Slidre prestegjeld. Øystre Slidre prestegjeld skulle således bestå av Hegge, Volbu og Rogne sogn.

Inndeling pr. 1.1. 1992: Øystre Slidre eller Hegge med Lidar kirke, Volbu og Rogne.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Øystre Slidre prestegjeld og dets sogn er nå en del av Øystre Slidre kirkelige fellesråd underlagt Valdres prosti.

Referanser

Øystre Slidres historie
Prestegjeld i Hamar bispedømme
Prestegjeld i Innlandet